# Kritériá na prijímacie pohovory pre doktorandské študijné programy na akademický rok 2021/2022

Uchádzači budú hodnotení v nasledujúcich kategóriách:

1. **Študijný priemer výsledkov zo štátnych záverečných skúšok absolvovaných na II. stupni VŠ**

**Body 0 – 3** **3**: priemer 1,0

**2**: priemer do 1,25 (horší ako 1,0)

**1**: priemer do 1,5 (horší ako 1,25)

1. **Účasť na Študentskej vedeckej a odbornej činnosti (ŠVOČ)**

**Body 0 – 3** **3**: s umiestením na 1. mieste

**2**: s umiestnením na 2. a 3. mieste

**1**: aktívna účasť

1. **Publikačná činnosť\***

**Body 0 – 5** **5**: za (spolu)autorstvo na publikáciách charakteru monografií, recenzovaných pôvodných vedeckých prác a odborných prác vydaných v časopisoch alebo vedeckých zborníkoch

**3**: za (spolu)autorstvo na nerecenzovaných publikáciách charakteru pôvodnej vedeckej práce a odbornej práce vydaných v časopisoch, zborníkoch a zborníkoch z konferencií.

1. **Test z cudzieho neslovanského jazyka\*\***

**Body 0 – 5** **5**:50 – 46 testových bodov

**4**: 45 – 41

**3**: 40 – 36

**2**: 35 – 31

**1**: 30 – 26

1. **Odborný pohovor** (osobný pohovor pred komisiou)

**Body 0–14** stanovené ako priemer bodov udelených členmi komisie

\* K prihláške uchádzač priloží zoznam doteraz publikovaných odborných a vedeckých prác spolu s kópiami týchto publikácií. V prípade, že uchádzač predloží publikácie spadajúce do viacerých bodových kategórií, zarátaná bude len publikácia s najvyšším bodovým ohodnotením. Bohatá publikačná činnosť môže byť zohľadnená v hodnotení v rámci pohovoru pred komisiou.

\*\* Test z angličtiny, nemčiny alebo francúzštiny uchádzač absolvuje v deň pohovoru.

Prijatie na doktorandské štúdium je podmienené získaním aspoň jedného bodu za test z cudzieho neslovanského jazyka a minimálne 15 bodov za všetky časti prijímacieho konania. **Maximálny počet bodov, ktorý môže uchádzač získať je 30**.